Document ID: 31999L0012

KOMISJONI DIREKTIIV 1999/12/EÜ,
8. märts 1999,
millega nõukogu direktiivi 88/320/EMÜ (heade laboritavade inspekteerimise ja kontrollimise kohta) lisa kohandatakse teistkordselt tehnika arenguga
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. juuni 1988. aasta direktiivi 88/320/EMÜ heade laboritavade inspekteerimise ja kontrollimise kohta,[1] viimati muudetud komisjoni direktiiviga 90/18/EMÜ,[2] eriti selle artikli 7 lõiget 2,
ning arvestades, et:
9. märtsil 1955 võttis OECD vastu otsuse heade laboritavade täitmise põhimõtteid käsitleva nõukogu otsus-soovituse lisade muutmise kohta, mis mõjutab direktiivi 88/320/EMÜ lisas esitatud tekste;
OECD nõukogu 9. märtsi 1955. aasta otsuse arvessevõtmiseks on vaja direktiivi 88/320/EMÜ lisa teistkordselt kohandada ja hõlbustada selle ühetaolist tõlgendamist heade laboritavade inspekteerimist ja kontrollimist käsitlevate lisade täieliku teksti avaldamise teel;
käesolevas direktiivis ettenähtud meetmed on kooskõlas ohtlike ainete ja preparaatide kaubanduses tehniliste tõkete kõrvaldamist käsitlevate direktiivide tehnika arenguga kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 88/320/EMÜ lisa asendatakse käesoleva direktiivi lisaga.
Artikkel 2
1. Liikmesriigid võtavad vastu käesoleva direktiivi täitmiseks vajalikud õigus- ja haldusnormid hiljemalt 30. septembriks 1999 ning teatavad sellest viivitamata komisjonile.
2. Kui liikmesriigid kõnealused õigusaktid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise korra näevad ette liikmesriigid.
Artikkel 3
Käesolev direktiiv on adresseeritud liikmesriikidele.
Brüssel, 8. märts 1999

Labels: 7
13
15